text:
корабособствениците.
 5. Начини на плащане
 5.1. Плащанията се извършват в евро, както следва:
 —
 за таксите: с банков превод по една от сметките посочени в параграф 4, в полза на Министерството на финансите на Мавритания.
 —
 за разходите, свързани с парафискалната такса: с банков превод по една от сметките посочени в параграф 4, в полза на бреговата охрана на Мавритания.
 —
 за глобите: с банков превод по една от сметките посочени в параграф 4, в полза на Министерството на финансите на Мавритания.
 5.2. Сумите по параграф 5.1 по-горе се считат за ефективно постъпили при потвърждение от Министерството на финансите или Министерството въз основа на уведомление от страна на Централната банка на Мавритания.
 6. Определяне на агент
 Всеки кораб на ЕС, който възнамерява да разтоварва или трансбордира в пристанище на Мавритания, или по други задължения или практически аспекти, произтичащи от това споразумение, трябва да се представлява от местен агент.
 ГЛАВА II
 ЛИЦЕНЗИИ
 За целите на настоящото приложение лицензията, издадена от Мавритания на кораби на Европейския съюз, е еквивалентна на разрешението за риболов, предвидено в действащото законодателство на Европейския съюз.
 Двете страни работят за насърчаване на въвеждането на система за електронни лицензии.
 1. Заявления за лицензии
 1.1. Европейският съюз представя в Министерството по риболовни категории списъците на корабите, желаещи да упражняват дейност в границите, определени в техническите фишове към протокола, двадесет (20) календарни дни преди началото на периода на валидност на заявените лицензии. Тези списъци се придружават от необходимата документация и от доказателства за плащанията, като за предпочитане се предават по електронен път. Заявленията за лицензии, които не са получени в посочения по-горе срок, може да не бъдат разгледани.
 1.2. Тази документация включва по риболовни категории:
 а)
 броя на корабите;
 б)
 основните технически характеристики на всеки кораб, както са вписани в регистъра на риболовните кораби на Европейския съюз.
 в)
 риболовните съоръжения;
 г)
 сумите по дължимите плащания, разпределени по рубрики;
 д)
 броят на мавритански моряци, които да бъдат взети на борда в съответствие с глава IX на настоящото приложение.
 1.3. При подновяването на лицензия съгласно настоящия протокол на всеки два месеца, три месеца или всяка година, за кораб, чиито технически спецификации не са променяни, заявлението за подновяване се придружава само от доказателства за плащането на таксите и на парафискалната такса.
 2. Необходими документи за заявление за лицензия
 2.1. При първото подаване на заявление за лицензия за всеки кораб Европейският съюз подава в Министерството попълнен формуляр за заявление за лицензия за всеки кораб кандидат за лицензия, съгласно образеца, включен в допълнение 3 на настоящото приложение. В този формуляр се посочва по-специално броят на мавританските риболовци на борда в съответствие с глава IX на настоящото приложение.
 2.2. При първото подаване на заявление корабособственикът прилага към заявлението за си лицензия следните документи, за предпочитане в електронен формат:
 а)
 заверено от държавата на знамето копие от международния сертификат за бруто тонаж, посочващ тонажа на кораба, изразен в GT, както е сертифициран от признати международни органи;
 б)
 цветна неотдавнашна снимка (на по-малко от една година), заверена от компетентните органи на държавата на знамето, която показва страничен изглед на


text:
кораба в актуалното му състояние, името му и когато е налична, международната му радиопозивна. Ако снимката се предоставя в електронен формат, разделителната ѝ способност трябва да бъде най-малко 72 dpi (1 400 × 1 050 пиксела). Ако се предоставя на хартия, минималните ѝ размери са 15 cm × 10 cm;
 в)
 необходимите документи за вписване в Националния корабен регистър на Мавритания. Вписването е без регистрационна такса. Предвидената инспекция в рамките на вписването в Националния корабен регистър е изцяло административна.
 2.3. Всяко изменение в тонажа на кораба води до задължение за собственика на съответния кораб да предостави копие от нов международен сертификат за тонаж, изразен в GT, заверено от държавата на знамето, както и да представи документите, удостоверяващи това изменение, по-специално, копие от заявлението на корабособственика до неговите компетентни органи, съгласието на тези органи и подробно описание на извършените промени. Освен това, в случай на промяна на конструкцията или външния вид на кораба, се предоставя нова снимка, заверена от компетентните власти на държавата на знамето.
 3. Допускане до риболов
 3.1. Заявленията за лицензия за риболов се приемат само за корабите, за които са подадени документите, необходими съгласно параграфи 2.1 и 2.2 по-горе.
 3.2. Всеки кораб, който иска да упражнява риболовна дейност в рамките на настоящия протокол, трябва да е вписан в регистъра на риболовните кораби на Европейския съюз и да отговаря на условията за упражняване на риболов в риболовната зона на Мавритания. Корабът не трябва да е вписан като кораб, извършващ ННН риболов.
 3.3. За да отговаря даден кораб на изискванията за допускане до риболов, корабособственикът, капитанът и самият кораб не трябва да имат наложена забрана за упражняване на риболовна дейност в Мавритания. Корабът трябва да бъде изряден по отношение на мавританската администрация, т.е. трябва да е изпълнил всички свои предишни задължения, произтичащи от риболовната му дейност в Мавритания.
 4. Издаване на лицензии
 4.1. Министерството издава лицензиите на корабите след представяне от агента на корабособственика на доказателства за извършени плащания за всеки кораб поотделно (квитанции, издадени от Министерството на финансите), както са определени в глава I, най-малко десет (10) календарни дни преди началото на валидността на лицензиите.
 4.2. Оригиналите на лицензиите са на разположение в службите на Министерството в Нуадибу (Регионална морска дирекция). Сканирано копие на тези оригинали се подава от Министерството по електронен път до Европейския съюз.
 4.3. В лицензиите, наред с другото, са посочени продължителността на валидност, техническите характеристики на кораба, броят на мавританските моряци и данните на извършените плащания на такси.
 4.4. Корабите, които получават лицензия, се вписват в списъка на корабите с разрешение за риболов, който без забавяне се предава едновременно на бреговата охрана на Мавритания и на Европейския съюз.
 Министерството уведомява Европейския съюз за заявленията, за които не са издадени лицензии. Когато е целесъобразно, Министерството предоставя кредитно известие за съответните евентуални плащания след приспадане на евентуалното салдо по останалите дължими глоби.
 4.5. Лицензията за риболов се съхранява на борда на кораба бенефициер през цялото време и се представя на инспектиращите органи при всяка проверка. Като временна мярка, за максимален период от 30 календарни дни от датата

type: contracts

jurisdiction: EU


text:
на издаване на лицензията, на кораба се разрешава да съхранява копие от тази лицензия, при условие че действително корабът е включен в списъка на корабите с разрешение, посочен в параграф 4.4. В този случай копието ще бъде считано за еквивалентно на оригинала.
 5. Валидност и използване на лицензиите
 5.1. Лицензията е валидна само за периода, за който е извършено плащане на таксата, при определените в техническия фиш условия.
 Лицензиите се издават за периоди от 2 месеца за улова на скариди и за 3 или 12 месеца за другите категории. Те могат да бъдат подновявани.
 Срокът на валидност на лицензиите започва да тече от първия ден на периода, посочен в заявлението.
 За определяне на срока на валидност на лицензите се използват периоди от календарни години, от 1 до 31 декември. Първият период на протокола започва от датата на временното прилагане и приключва на 31 декември същата година. Последният период свършва в края на срока на прилагане на протокола. Нито една лицензия не може да започва през даден годишен период и да завършва в следващия годишен период.
 Сейнерите за улов на риба тон и корабите за улов на риба тон с въдици и парагади, притежаващи лицензии за риболов в държавите от региона, могат да посочат в заявлението за лицензия държавата, видовете и срока на валидност на лицензиите си с цел да улеснят многократните си влизания и напускания на риболовната зона.
 5.2. Издаването на лицензия не засяга действителното присъствие на кораба в риболовната зона на Мавритания през периода на валидност на тази лицензия.
 5.3. Всяка лицензия се издава на името на определен кораб. Тя не може да се прехвърля. Въпреки това, в случай на загуба или продължителен престой на кораба поради сериозна техническа повреда, лицензията на първоначалния кораб се заменя от лицензия, издадена за друг кораб от същата риболовна категория, без да се надвишава разрешения тонаж за нея.
 5.4. Собственикът на кораба, претърпял повредата, или негов представител, връща отменената лицензия за риболов в Министерството.
 5.5. Необходимите допълнителни корекции на сумите за плащане в случай на замяна на лицензия се извършва преди издаването на заменящата лицензия.
 6. Технически инспекции
 6.1. Веднъж годишно, както и при промяна на тонажа или при промяна на риболовната категория, налагаща използването на видове риболовни съоръжения, различни от съществуващите, всеки кораб на Европейския съюз трябва да се яви в пристанището на Нуадибу за извършване на необходимите инспекции, предвидени в действащото законодателство. Тези инспекции се извършват задължително в рамките на 48 часа след пристигането на кораба в пристанището.
 В случаите на сейнери за улов на риба тон и кораби за улов на риба тон с въдици или с повърхностни парагади, преди получаване на лицензията всеки кораб, действащ за първи път по силата на Споразумението, преминава предвидените от действащото законодателство инспекции. По споразумение тези инспекции могат да бъдат извършени в чуждо пристанище. Разходите по такава инспекция са изцяло за сметка на корабособственика.
 6.2. При приключване на техническата инспекция, на капитана на кораба се издава удостоверение с валидност, равна на валидността на лицензията, като валидността се удължава автоматично и безплатно за корабите, подновяващи


text:
своята лицензия в течение на годината. Това удостоверение постоянно се съхранява на борда на кораба. В него също така се посочва капацитетът на корабите за пелагичен риболов, които ще извършват трансбордиране.
 6.3. С техническата инспекция се осъществява контрол на съответствието на техническите характеристики и на съоръженията на борда и се извършва проверка на спазването на разпоредбите, свързани с мавританските членове на екипажа.
 6.4. Разходите по техническите инспекции са за сметка на корабособственика и се определят по таблица, определена от мавританското законодателство и изпратена на Европейския съюз. Те не могат да надвишават сумите, които други кораби обичайно заплащат за същите услуги.
 6.5. Неспазването на някоя от разпоредбите, предвидени в параграфи 6.1 и 6.2 по-горе, води до автоматично временно прекратяване на лицензията за риболов, докато корабособственикът изпълни своите задължения.
 ГЛАВА III
 ТАКСИ
 1. Такси
 1.1. Таксите се изчисляват за всеки кораб при условията и въз основа на ставки, определени в техническите фишове към протокола. Сумите по таксите включват всички такси или налози, с изключение на парафискалната такса, пристанищните такси или таксите за извършени услуги.
 1.2. Таксите се изчисляват от Министерството, като се взема предвид количеството на улова през периода на валидност на лицензиите и след приспадане на авансовите плащания за предоставянето на тези лицензии.
 1.3. Отчетът за таксите се съобщава от Министерството на корабособствениците или техните агенти в срок от един месец след изтичането на периода на валидност на лицензиите. Едновременно копие от този отчет се изпраща до Европейския съюз.
 1.4. Таксите се плащат с банков превод по някоя от банковите сметки, посочени в глава I, параграф 4. В случай на надплатени такси Министерството на финансите на Мавритания издава кредитно известие на корабособственика или на неговия агент: сумата по това кредитно известие може да бъде удържана за последващо плащане.
 1.5. В случай на спор относно размера на определените такси, двете страни без забавяне провеждат консултации, включително ако е необходимо в рамките на съвместния комитет, и пристъпват към проверка на отчетения улов, както и към изчисляване на съответните такси.
 2. Такси в натура
 2.1. Корабособствениците от Европейския съюз на хладилни траулери за пелагичен риболов и на кораби за улов на скариди (по отношение на прилова им от риба), които извършват риболов в рамките на настоящия протокол, допринасят за политиката за предоставяне на риба на нуждаещи се в размер на 2 % от пелагичния си улов, трансбордиран или разтоварен в края на даден рейс.
 2.2. Тези 2 % се изчисляват върху съвкупността от улова, общо за всички видове, независимо от тяхната търговска стойност, и се добавят към общия допустим улов. Уловът, предаден в рамките на таксата в натура, трябва да отразява състава по видове на общия улов на борда на кораба в момента на трансбордирането на тези 2 %.
 Въпреки това, по отношение на корабите, извършващи целеви риболов на сафрид и скумрия, тези 2 % могат да бъдат взети от улова на сафрид (размер L или, при липса на такъв, размер M) или в краен случай от улова на сардина (размер L или, при липса на такъв, размер M). За корабите, извършващи целеви улов


text:
на сардина, 2 % се вземат в еднакви части от улова на сафрид и сардина на борда или в краен случай от улова на сардина на борда.
 2.3. Уловът в рамките на таксата в натура се предава на Националното дружество за предоставяне на риба. При приемането на тази такса в натура винаги се попълва формуляр, който се подписва от представител на Националното дружество за предоставяне на риба: Копие от този формуляр се предоставя на капитана на кораба.
 2.4. Предаването на улова в рамките на таксата в натура може да се извърши при разтоварване на кей или при трансбордиране на рейд. В случай на трансбордиране на рейда плавателните съдове за разтоварването на този улов трябва да бъдат напълно подходящи за необходимите операции, за да се гарантира правилното им протичане. Капитанът на кораба за пелагичен риболов, като се консултира със своя агент и с Националното дружество за предоставяне на риба, може да избере мавританския плавателен съд, най-подходящ за изпълнението на тези операции.
 2.5. В случай на риск или на явно нарушение на сигурността на риболовния кораб, на мавританския плавателен съд или на техните екипажи, капитанът на риболовния кораб може да откаже да пристъпи към операцията по разтоварване с този мавритански плавателен съд: в такъв случай представителят на Националното дружеството за предоставяне на риба му определя друг плавателен съд.
 2.6. Операциите по разтоварване на улова в рамките на таксата в натура трябва да са планирани и организирани по такъв начин, че да не влияят отрицателно на доброто протичане на дейностите на риболовния кораб.
 2.7. В случай на недостиг на място за съхранение при разтоварването на улова, капитанът на риболовния кораб е освободен от задължението за разтоварване на такса в натура, изцяло и окончателно за съответния рейс. В този случай представителят на Националното дружество за предоставяне на риба му издава удостоверение, в което се посочва, че таксата не е могла да бъде разтоварена поради липсата на място за съхранение на сушата. Уловът, който не е разтоварен на сушата поради недостиг на място за съхранение и е останал на борда, се изважда от общия допустим улов.
 2.8. Таксата в натура изрично изключва всякаква друга наложена форма на принос. Тя в никакъв случай не може да бъде преобразувана в паричен еквивалент, нито да бъде обект на дълг.
 2.9. Уловът, съответстващ на таксата в натура, се поема от Националното дружество за предоставяне на риба и се разпределя в полза на нуждаещите се, при условията, предвидени от мавританското законодателство.
 2.10. Националното дружество за предоставяне на риба ежегодно изготвя доклад за използването на тази такса в натура, нейните бенефициери, разпределените количества и условията, за предоставяне на тези количества. Докладът подлежи на оценка от съвместния комитет.
 2.11. В случай на трудности при изпълнението на настоящите разпоредби, двете страни започват консултации помежду си, включително в рамките на съвместния комитет, за да обменят всякаква полезна информация относно прилагането и да намерят най-подходящите решения за справяне с тези трудности.
 3. Парафискална такса
 3.1. Стойностите на парафискалната такса за корабите, извършващи промишлен риболов, са платими във валута, в съответствие с указа, въвеждащ парафискалната такса,


text:
и са както следва:
 Риболовна категория ракообразни, главоноги и дънни:
 Тонаж (GT)
 Сума на тримесечие (MRO)
 < 99
 50 000
 100-200
 100 000
 200-400
 200 000
 400-600
 400 000
 > 600
 600 000
 Риболовна категория (далекомигриращи и пелагични):
 Тонаж
 Месечна сума (MRO)
 < 2 000
 50 000
 2 000-3 000
 150 000
 3 000-5 000
 500 000
 5 000-7 000
 750 000
 7 000-9 000
 1 000 000
 > 9 000
 1 300 000
 3.2. С изключение на категории 4 и 5, парафискалната такса се дължи за цяло тримесечие или за няколко тримесечия, независимо дали в този период попада период на биологично възстановяване.
 3.3. Обменният курс (MRO/EUR), който трябва да се използва при плащането на парафискалната такса за календарната година, е средният обменен курс за предходната година, изчислен от Централната банка на Мавритания и предоставен от Министерството най-късно на 1 декември на годината, предхождаща прилагането му.
 3.4. Едно тримесечие отговаря на един от периодите от три месеца с начало 1 октомври, 1 януари, 1 април и 1 юли, с изключение на първия и последния период на протокола.
 4. Специфични условия, приложими за корабите за улов на риба тон
 4.1. Декларациите за улова, изготвяни от всеки капитан на кораб за улов на риба тон, се разглеждат и проверяват от компетентните научни институти в държавите-членки за проверка на данни за улова на риба тон, например IRD (Institut de recherche pour le développement), IEO (Instituto Español de Oceanografia), INIAP (Instituto Nacional de Investigação Agraria e das Pescas), като копия от всички риболовни дневници се изпращат на IMROP (Мавритански институт за океанографски изследвания и рибарство).
 4.2. Въз основа на докладването на улова, проверено от научните институти, всяка година Европейският съюз изготвя за всеки кораб за улов на риба тон окончателния отчет на таксите, дължими от съответния кораб за годишната му кампания през предходната календарна година.
 4.3. Европейският съюз изпраща този окончателен отчет на Мавритания и на корабособственика преди 30 юли на годината, която следва годината на извършване на улова. Ако окончателният отчет се отнася до текущата година, той се изпраща на Мавритания и на корабособственика не по-късно от един (1) месец след датата на изтичане на протокола.
 4.4. В срок от 30 дни след датата на предаване Мавритания може да оспори окончателния отчет въз основа на документални доказателства. В случай на спор страните провеждат консултации в рамките на съвместния комитет. Ако Мавритания не направи възражение в срок от 30 дни, окончателният отчет се счита за приет.
 4.5. Ако сумата по окончателния отчет е по-голяма от авансово платената фиксирана такса за получаването на лицензията, корабособственикът плаща остатъка в срок от 45 дни, считано от одобряването на отчета от Мавритания. Ако сумата по окончателния отчет е по-малка от предварително платената фиксирана такса, остатъкът не се възстановява на корабособственика.
 4.6. Парафискалната такса, от своя страна се заплаща пропорционално на времето, прекарано в риболовната зона на Мавритания. Съответните месечни вноски обхващат периоди от 30 дни на действителен риболов. Настоящата разпоредба запазва неделимия характер на тази такса и вследствие на това таксата е дължима за всеки започнат месечен период.


text:
4.7. Кораб, извършвал риболов от 1 до 30 дни през годината, заплаща такса за един месец; Втората месечна вноска на тази такса е дължима след първия период от 30 дни и т.н. Допълнителните месечни вноски се плащат най-късно 10 дни след първия ден на всеки допълнителен период.
 ГЛАВА IV
 ДОКЛАДВАНЕ НА УЛОВА
 1. Риболовен дневник
 1.1. Капитаните на корабите вписват ежедневно всички операции, посочени в риболовния дневник, образец на който е приложен в допълнение 4 към настоящото приложение и който може да претърпи промени съгласно мавританското законодателство. Този документ се попълва точно и четливо и се подписва от капитана на кораба. За корабите, извършващи риболов на далекомигриращи видове, се прилагат разпоредбите на параграф 8 от настоящата глава.
 1.2. Риболовните дневници се предават по един от следните начини:
 а)
 за кораби, които са обект на задължението за разтоварване или трансбордиране, оригиналът на всеки риболовен дневник се предава на бреговата охрана на Мавритания, която издава разписка при получаването;
 б)
 за останалите кораби в случай на напускане на риболовната зона на Мавритания без предварително да са преминали през мавританско пристанище, оригиналът на всеки риболовен дневник се изпраща в срок от 7 дни след пристигането в което и да е друго пристанище и във всички случаи в срок от 20 дни след напускането на зоната на Мавритания;
 в)
 в същите срокове корабособственикът изпраща копие от този дневник на националните органи на своята държава-членка на знамето, както и на Европейския съюз посредством делегацията;
 г)
 за предпочитане по електронната поща на адреса, посочен от Мавритания, и включен допълнение 12;
 д)
 или с факс на номера, посочен от Мавритания;
 е)
 или с писмо, изпратено на Мавритания;
 1.3. неспазването на някоя от разпоредбите, предвидени в параграфи 1.1 и 1.2 по-горе, води, без да се засягат санкциите, предвидени от мавританското законодателство, до автоматично временно прекратяване на лицензията за риболов, докато корабособственикът изпълни своите задължения.
 2. Допълнителен риболовен дневник (Декларации за разтоварване и трансбордиране)
 2.1. При разтоварване или трансбордиране капитаните на корабите трябва да попълнят четливо и вярно и да подпишат допълнителния риболовен дневник, образец на който е приложен в допълнение 6 на настоящото приложение.
 2.2. Накрая на всяко трансбордиране капитанът незабавно предава оригинала на допълнителния риболовен дневник на бреговата охрана на Мавритания. В срок от 7 работни дни се предава едно копие на националните органи на държавата членка, както и на Европейския съюз посредством делегацията.
 2.3. Накрая на всяко разрешено трансбордиране капитанът незабавно предава оригинала на допълнителния риболовен дневник на бреговата охрана на Мавритания с копие до Министерството. В срок от 7 работни дни се предава едно копие на националните органи на държавата членка, както и на Европейския съюз посредством делегацията.
 2.4. Неспазването на някоя от разпоредбите, предвидени в параграфи 2.1, 2.2 и 2.3 по-горе, води до автоматично временно прекратяване на лицензията за риболов, докато капитанът изпълни своите задължения.
 3. Достоверност на данните
 3.1. Информацията в документите, посочени в предходните параграфи, трябва да отразява действителната риболовна ситуация, за да може да послужи при проследяването на развитието на рибните ресурси.
 3.2. За минималните размери на улова, задържан на борда, се


text:
прилага действащото мавританско законодателство, което е включено в допълнение 7.
 3.3. Списък с приложимите коефициенти за преобразуване за улова без глави/цели и/или изкормени/цели е включен в допълнение 8.
 4. Преход към електронна система
 Двете страни установяват протокол за електронен обмен на данните относно улова и декларациите („Електронна система за докладване“ — Electronic Reporting System), наричани „данни ERS“, като този протокол е включен в допълнение 10. Двете страни предвиждат прилагането на този протокол и замяната на декларацията на улова на хартиен носител с декларация на улова чрез данни ERS веднага щом Мавритания въведе необходимото оборудване и софтуер.
 5. Допустими отклонения
 Въз основа на представителна извадка, допустимото отклонение между декларирания в риболовния дневник улов и оценката на улова по време на инспекция или на разтоварване не трябва да надвишава:
 9 % за улова в прясно състояние,
 4 % за замразения непелагичен и пелагичен улов.
 6. Прилов
 Приловът е определен в техническите фишове, които са част от настоящия протокол. Всяко надвишаване на разрешения процент прилов подлежи на санкции.
 7. Обобщено докладване на улова на тримесечие
 7.1. Преди края на всяко тримесечие Европейският съюз съобщава на Мавритания, в електронна форма и съгласно формата, включен в допълнение 9, обобщените количества, уловени от неговите кораби за всички категории през предходното тримесечие.
 7.2. Данните се представят по месеци, по риболовни категории и по видове.
 7.3. Окончателният отчет на годишния улов е предмет на съгласуване между двете страни в рамките на съвместния комитет.
 7.4. Коефициентите на преобразуване, приложими за пелагичния улов, за преобразуванията без глави/цели и/или изкормени/цели са предоставени в допълнение 8.
 8. Специфични условия, приложими за корабите за улов на риба тон
 8.1. За всеки период на риболов в мавритански води корабите за улов на риба тон са длъжни да водят бордови дневник съгласно образеца в допълнение 5 към настоящото приложение. Той се попълва дори при липса на улов.
 8.2. Риболовните дневници се предават по един от следните начини:
 а)
 при преминаване през мавританско пристанище оригиналът на всеки риболовен дневник се предава на бреговата охрана на Мавритания, която издава разписка при получаването му;
 б)
 при напускане на риболовната зона на Мавритания без предварително да са преминали през мавританско пристанище, оригиналът на всеки риболовен дневник се изпраща в срок от 14 дни след пристигането в което и да е друго пристанище и във всички случаи в срок от 45 дни след напускането на зоната на Мавритания;
 в)
 в същите срокове корабособственикът изпраща копие от този дневник на националните органи на своята държава-членка на знамето, както и на Европейския съюз посредством делегацията;
 г)
 за предпочитане по електронната поща на адреса, посочен от Мавритания и включен в допълнение 12;
 д)
 или с факс на номера, посочен от Мавритания;
 е)
 или с писмо, изпратено на Мавритания.
 8.3. Корабите за улов на риба тон спазват всички препоръки, приети от Международната комисия за опазване на рибата тон в Атлантическия океан (ICCAT).
 ГЛАВА V
 РАЗТОВАРВАНИЯ И ТРАНСБОРДИРАНИЯ
 1. Разтоварвания
 1.1. Флотът за дънен риболов е задължен да разтоварва улова.
 1.2. Специфични дерогации се предоставят на флота за улов на скариди по искане на корабособственика


text:
през периоди на горещини, особено през месеците август и септември.
 1.3. Задължението за разтоварване на брега не води до задължение за съхранение или преработка.
 1.4. Флотът за пелагичен риболов без замразяване е задължен да разтоварва улова в рамките на приемния капацитет на преработвателните предприятия в Нуадибу, както и на действителното търсене на пазара.
 1.5. Последният рейс (рейсът, който е преди напускането на риболовните зони на Мавритания за срок не по-малък от три месеца) не е обект задължението за разтоварване. За корабите за улов на скариди този срок е два месеца.
 1.6. Капитанът на кораб на Европейския съюз уведомява властите на автономното пристанище на Нуадибу (PAN) и бреговата охрана на Мавритания с факс или по електронната поща с копие до Делегацията на Европейския съюз най-малко 24 часа предварително за датата на разтоварване, като дава следната информация:
 а)
 името на риболовния кораб, който ще разтоварва;
 б)
 планираните дата и час на разтоварването;
 в)
 количеството (в килограми живо тегло) на всеки вид за разтоварване (обозначен с трибуквения си код Alpha-3 на FAO).
 1.7. В отговор на горепосоченото уведомяване бреговата охрана на Мавритания, през следващите 12 часа уведомява за своето съгласие капитана или неговия агент с обратен факс или електронно писмо с копие до Делегацията на Европейския съюз.
 1.8. Кораб на Европейския съюз, разтоварващ в мавританско пристанище, е освободен от всички данъци или такси с еквивалентно действие, различни от пристанищните такси и разходи, които се прилагат, при същите условия, за мавританските кораби.
 1.9. Продуктите на риболова се ползват от икономически режим под митнически контрол в съответствие с действащото законодателство на Мавритания. В резултат на това те са освободени от всички процедури и мита или съответните еквивалентни такси при влизане в мавританското пристанище или при техния износ и се считат за стока при режим „временен транзит“ („временно складиране“).
 1.10. Корабособственикът взема решение за предназначението на продукцията на своя кораб. Тя може да бъде преработена, складирана под митнически режим, продадена в Мавритания или изнесена (срещу валута).
 1.11. Продажбите в Мавритания, предназначени за мавританския пазар, подлежат на същите такси и отчисления като тези, прилагани към мавританските продукти на рибарството.
 1.12. Печалбите могат да бъдат изнасяни без допълнителни такси (освобождаване от мито и такси с еквивалентно действие).
 2. Трансбордирания
 2.1. Всички хладилни кораби за пелагичен риболов, които могат да трансбордират съгласно сертификата за съответствие, са задължени да трансбордират на кея или на буй No 10 на рейда на автономното пристанище на Нуадибу с изключение на последния рейс.
 2.2. В рамките на проекти за икономическо развитие, които отразяват целите на член 7 от протокола, мавританските власти могат да разгледат възможността за промяна на условията за операциите по разтоварване на сушата и трансбордиране. Двете страни започват консултации по този въпрос в рамките на съвместния комитет.
 2.3. Кораб на Европейския съюз, разтоварващ в автономното пристанище на Нуадибу, е освободен от всички данъци или такси с еквивалентно действие, различни от пристанищните такси и разходи, които се прилагат, при същите условия, за мавританските кораби.
 2.4. Последният рейс (този, който предшества напускането на риболовните зони на Мавритания за срок не по-малък от три месеца)


text:
не е обект на задължението за трансбордиране.
 2.5. Капитанът на кораб на Европейския съюз уведомява властите на автономното пристанище на Нуадибу (PAN) и бреговата охрана на Мавритания с факс или по електронната поща с копие до Делегацията на Европейския съюз най-малко 24 часа предварително за датата на трансбордиране, като дава следната информация:
 а)
 името на риболовния кораб, който ще трансбордира;
 б)
 планираните дата и час на трансбордирането;
 в)
 количеството (в килограми живо тегло) на всеки вид за трансбордиране (обозначен с неговия трибуквен код Alpha-3 на FAO).
 2.6. В отговор на горепосоченото уведомяване бреговата охрана на Мавритания през следващите 12 часа уведомява за своето съгласие капитана или неговия агент с обратен факс или електронно писмо с копие до Делегацията на Европейския съюз.
 2.7. Мавритания си запазва правото да откаже трансбордирането, ако транспортиращият кораб е извършил незаконен, недеклариран и нерегулиран риболов както във, така и извън риболовните зони на Мавритания.
 ГЛАВА VI
 КОНТРОЛ
 1. Влизане и напускане на риболовната зона на Мавритания
 1.1. Всяко влизане или напускане на риболовната зона на Мавритания от кораб на ЕС, притежаващ разрешение за риболов, трябва да бъде съобщавано на Мавритания не по-късно от 36 часа преди влизането или напускането, с изключение на сейнерите за улов на риба тон, корабите за улов на риба тон с въдици и кораби за улов на риба тон с парагади, за които този срок е намален на 6 часа.
 1.2. Когато корабът уведомява за влизането или напускането си, той посочва по-специално:
 а)
 името на кораба;
 б)
 радиопозивната на кораба;
 в)
 датата (дд/мм/гггг), часът (UTC) и точката на преминаване (гр./мин./сек.)
 г)
 количеството от всеки вид на борда, обозначен с неговия трибуквен код Alpha-3 на FAO, и изразено в килограми живо тегло или, при необходимост, в брой екземпляри;
 д)
 вида на представяне на продуктите.
 1.3. Уведомяването се извършва приоритетно по електронната поща или, при липсата на такава, с факс или по радиото, на електронния адрес, телефонния номер или честотата, предоставени от Мавритания и включени в допълнение 12. Мавритания потвърждава незабавно получаването на уведомлението по електронната поща или с факс.
 1.4. Тази информация за влизанията и напусканията на кораби едновременно се изпраща на Делегацията на Европейския съюз в Мавритания, на електронния адрес, посочен в допълнение 12.
 1.5. Мавритания уведомява без забавяне засегнатите кораби и ЕС за всяка промяна в електронния адрес, телефонния номер или радиочестотата. Тези промени ще бъдат включени, за сведение, в приложение към протокола на съвместния комитет, проведен след промяната.
 1.6. Всеки кораб, засечен да извършва риболов в зоната на Мавритания, без да е уведомил предварително за присъствието си, се счита за кораб, извършващ риболов без разрешение.
 1.7. Докладите при влизане и напускане се съхраняват на борда на кораба за период най-малко от една година след датата на уведомяването.
 1.8. По време на пребиваването си в риболовната зона на Мавритания, корабите на Европейския съюз са длъжни непрекъснато да прослушват международните честоти на повикване (VHF канал 16 или HF 2 182 KHz).
 1.9. При получаване на съобщения за напускане на риболовната зона, мавританските власти си запазват правото да извършат проверка преди напускането на


text:
корабите, въз основа на проби, взети на рейда на пристанищата на Нуадибу или на Нуакшот.
 1.10. Тези проверки следва да не продължават повече от 6 часа за корабите за пелагичен риболов (категории 6 и 7) и повече от 3 часа за останалите категории.
 1.11. Неспазването на предвидените в предходните параграфи разпоредби води до следните санкции:
 а)
 за първо нарушение:
 —
 корабът се отклонява, ако е възможно;
 —
 товарът на борда се разтоварва и се конфискува в полза на държавната хазна;
 —
 корабът заплаща най-малката глоба от предвидените за целта в мавританското законодателство.
 б)
 за второ нарушение:
 —
 корабът се отклонява, ако е възможно;
 —
 товарът на борда се разтоварва и се конфискува в полза на държавната хазна;
 —
 корабът заплаща най-голямата глоба, предвидена за целта в мавританското законодателство;
 —
 лицензията се отменя за остатъка на периода си на валидност.
 в)
 за трето нарушение:
 —
 корабът се отклонява, ако е възможно;
 —
 товарът на борда се разтоварва и се конфискува в полза на държавната хазна;
 —
 лицензията се отнема окончателно;
 —
 на капитана и на кораба се забранява дейност в Мавритания.
 1.12. В случай на бягство на кораб, извършил нарушение, Министерството информира Европейския съюз и държавата членка на знамето с цел предвидените в параграф 1.11 санкции да бъдат изпълнени.
 2. Разпоредби за инспекциите в морето и в пристанище
 2.1. Мавритания предприема необходимите мерки, за да гарантира, че инспекциите в морето и в пристанище на борда на корабите на ЕС в рамките на настоящото споразумение:
 а)
 се извършват от кораби и/или служители на бреговата охрана на Мавритания, за които ясно може да се определи, че имат правомощията и са назначени от Мавритания за контрол на рибарството. Всеки служител на бреговата охрана на Мавритания трябва да бъде обучен и да носи служебна карта, издадена от Мавритания, удостоверяваща неговата самоличност и квалификация;
 б)
 в никакъв случай не застрашават безопасността на кораба и екипажа.
 2.2. За инспекция в морето от бреговата охрана, служителите на бреговата охрана на Мавритания не могат да се качат на борда на кораб на Европейския съюз без предварително уведомление, изпратено по VHF радио или чрез международния сигнален код. Всяко транспортно средство, използвано при инспекцията, трябва ясно и видимо да издигне официален флаг или символ, показващ, че участва в задачи по контрола на рибарството от името на Мавритания.
 2.3. Капитанът на кораба на Европейския съюз улеснява качването на борда и работата на служителите от бреговата охрана на Мавритания. Той е длъжен да сътрудничи на служителите от бреговата охрана на Мавритания.
 2.4. Инспекцията се извършва от толкова на брой служители на бреговата охрана на Мавритания, колкото са необходими при обстоятелствата на инспекцията и които трябва да докажат своята самоличност и квалификация, преди да извършат инспекцията.
 2.5. Служителите на бреговата охрана на Мавритания имат право да проверяват всички помещения, оборудване, риболовни съоръжения, улова, документите и записите на комуникациите, които счетат за необходими, за да се провери спазването на настоящото споразумение. Те могат също така да разпитват капитана, членовете на екипажа или всяко друго лице на борда на инспектирания кораб. Те могат да правят копия


text:
на всички документи, които сметнат за необходими.
 2.6. Служителите на бреговата охрана на Мавритания не могат да се намесват в правото на капитана на кораба на Европейския съюз да комуникира със собственика и/или с властите на държавата на знамето на кораба.
 2.7. Служителите на бреговата охрана на Мавритания престояват на борда на кораба на Европейския съюз само за времето, необходимо за изпълнение на задачите, свързани с инспекцията. При всички случаи, продължителността на инспекцията не надвишава 3 часа за корабите за пелагичен риболов и 1 час и 30 минути за останалите категории, освен ако абсолютно се налага друго.
 2.8. Служителите на бреговата охрана на Мавритания провеждат инспекцията по начин, който е с минимално отражение върху кораба, риболовната му дейност и товара, както и по отношение на операциите по разтоварване или трансбордиране.
 2.9. Мавритания гарантира, че всяка жалба, свързана с инспекцията на кораб на Европейския съюз, се третира справедливо и обстойно в съответствие с националното законодателство.
 2.10. Мавритания може да разреши на Европейския съюз да участва в инспекция в морето и в пристанище в качеството на наблюдател.
 2.11. В края на всяка инспекция служителите на бреговата охрана на Мавритания изготвят доклад от инспекцията с резултатите от инспекцията, предполагаемите нарушения и възможните последващи мерки, които могат да бъдат взети от Мавритания.
 2.12. Капитанът на кораба на Европейския съюз има право да впише забележки в доклада от инспекцията.
 2.13. Докладът от инспекцията се подписва от служителя на бреговата охрана на Мавритания, изготвил доклада, и от капитана на кораба на Европейския съюз Подписът на капитана е само за потвърждение на получаването на копие от доклада. Ако капитанът откаже да подпише доклада от инспекцията, той вписва в него основанията си за отказ заедно с фразата „отказ да подпише“.
 2.14. Когато докладът от инспекцията се изготвя на ръка, почеркът трябва да е четлив и се използва незаличимо мастило.
 2.15. Преди да напуснат кораба на Европейския съюз, служителите на бреговата охрана на Мавритания предават на капитана копие от доклада от инспекцията. Мавритания изпраща копие от доклада от инспекцията на Европейския съюз в срок от 4 дни (инспекция в морето) и 24 часа (инспекция в пристанище) след инспекцията, каквито и да са заключенията от инспекцията.
 3. Съвместна система за наблюдение на контрола на сушата и в морето
 3.1. Двете страни може да решат да въведат съвместна система за наблюдение на контрола на сушата и в морето. За тази цел те определят представители, които присъстват при операциите за контрол и при инспекциите, извършвани от съответните национални служби за контрол, и могат да наблюдават изпълнението на настоящия протокол.
 3.2. Тези представители следва да притежават:
 —
 професионална квалификация;
 —
 достатъчен опит в областта на рибарството;
 —
 задълбочено познаване на разпоредбите на Споразумението и на настоящия протокол.
 3.3. Когато тези представители присъстват на инспекциите, провеждани от националните служби за контрол, те не могат да упражнят по собствена инициатива правомощията за инспекция, дадени на националните длъжностни лица.
 3.4. Когато тези представители придружават националните длъжностни лица, те имат достъп до корабите, помещенията и документите, които са обект на инспекцията, извършвана от тези длъжностни лица, с


text:
цел да съберат непоименни данни, необходими за изпълнението на техните задачи.
 3.5. Представителите придружават националните служби за контрол при техните посещения в пристанищата на борда на акостирали кораби, в центровете за продажба чрез публичен търг, в обектите на търговците на едро на продукти на рибарството, в хладилните складове и други помещения, свързани с разтоварването и складирането на риба преди нейната първа продажба на територията, на която тя се пуска за пръв път на пазара.
 3.6. Представителите изготвят и представят доклад на всеки 4 месеца за проверките, на които са присъствали. Този доклад е предназначен за компетентните органи. Тези органи предоставят копие от доклада на другата договаряща страна.
 3.7. Двете страни могат да решат да извършват най-малко две проверки годишно, последователно в Мавритания и Европа.
 3.8. Представителят в операциите за съвместен контрол пази имуществото и оборудването на борда на корабите и другите съоръжения, както и поверителността на информацията във всички документи, до които има достъп. Двете страни се споразумяват да осигурят най-строга поверителност при изпълнението. Представителят съобщава за резултатите от работата си единствено на своите компетентни органи.
 3.9. Настоящата програма се прилага в пристанищата на разтоварване на Европейския съюз и в мавританските пристанища.
 3.10. Всяка договаряща страна поема всички разходи на своя представител при операциите за съвместен контрол, включително разходите за пътни и дневни.
 ГЛАВА VII
 НАРУШЕНИЯ
 1. Доклад от посещение и констативен протокол за нарушение
 1.1. Всяко твърдяно нарушение на кораб на Европейския съюз трябва да се основава на обективна и материална констатация от страна на служителите на бреговата охрана на Мавритания на фактите, които позволяват да се квалифицира това нарушение. Не може да има презумпция за нарушение.
 1.2. Докладът от инспекцията, в който се уточняват обстоятелствата и причините, довели до нарушението, се подписва от капитана на кораба, който може да изрази несъгласие, и на който бреговата охрана на Мавритания незабавно предоставя копие от доклада в съответствие с параграф 2.15 от глава VI. Това подписване не засяга правото и средствата за защита, които капитанът може да използва по отношение на нарушението, което се твърди, че е извършил.
 1.3. Констативният протокол се съставя от бреговата охрана на Мавритания, достоверно, въз основа на евентуалните констатирани нарушения, които са описани в доклада от инспекцията, изготвен след проверката на кораба. Той следва да бъде придружен от всички материални доказателства, позволяващи да се обосноват по обективен начин обстоятелствата около констатираното нарушение.
 1.4. При проверката се взема предвид съответствието на характеристиките, получени в резултат на техническата инспекция (глава II).
 2. Уведомяване за нарушение
 2.1. В случай на нарушение бреговата охрана на Мавритания без забавяне изпраща по пощата на представителя на кораба констативния протокол, свързан с нарушението, придружен от доклада от инспекцията. Бреговата охрана на Мавритания без забавяне информира Европейския съюз и му предоставя свързаните документи.
 2.2. В случай на нарушение, което не може да бъде отстранено в морето, капитанът, по искане на бреговата охрана на Мавритания, трябва да отведе кораба си в пристанището на Нуадибу (отклоняване), като бреговата охрана на Мавритания без забавяне информира Европейския съюз. В случай на нарушение, признато от капитана, и което може


text:
да бъде отстранено в морето, корабът продължава риболовната си дейност. И в двата случая, след отстраняване на констатираното нарушение, корабът продължава риболовната си дейност.
 3. Уреждане на нарушение без отклоняване
 3.1. Съгласно настоящия протокол, нарушенията могат да бъдат уредени извънсъдебно или по съдебен ред.
 3.2. Преди уреждането на нарушението и най-късно 24 часа след уведомлението за нарушение, Европейският съюз трябва да получи от Мавритания цялата подробна информация за фактите, свързани с нарушението, и за евентуалните последствия.
 3.3. Комисията за уреждане на спорове се свиква от бреговата охрана на Мавритания. Цялата информация, свързана с развитието на извънсъдебната или съдебна процедура за нарушения, извършени от кораби на Европейския съюз, в най-кратки срокове се изпраща на Европейския съюз. Ако е необходимо, по силата на дерогация, предоставена от председателя на комисията за уреждане на спорове, корабособственикът може да бъде представляван от две лица в тази комисия. Той има право да изложи доводите си и да представи допълнителна информация относно обстоятелствата по случая.
 3.4. Резултатите от комисията по уреждане на спорове в най-кратки срокове се изпращат на корабособственика или на неговия представител, както и на Европейския съюз посредством делегацията.
 3.5. Плащането на евентуалната глоба се извършва чрез банков превод най-късно 30 дни след извънсъдебното споразумение. Ако корабът възнамерява да напусне риболовната зона на Мавритания, плащането трябва да се извърши преди посоченото напускане. Като валидно доказателство за платена глоба може да послужи квитанция, издадена от Министерството на финансите или, през почивните дни — SWIFT, заверен от Централната банка на Мавритания.
 3.6. Ако процедурата за извънсъдебно уреждане не доведе до уреждане на нарушението, Министерството без забавяне предава делото на прокурора на Републиката. В случай на съдебно решение, което води до плащане на глоба, плащането трябва да се извърши чрез банков превод най-късно до 30 дни след съдебното решение. Като валидно доказателство за платена глоба може да послужи квитанция, издадена от Министерството на финансите или, през почивните дни — SWIFT, заверен от Централната банка на Мавритания.
 4. Уреждане на нарушение с отклоняване
 4.1. Кораб, който е отклонен вследствие на констатиране на нарушение, остава в пристанището до приключване на процедурата за извънсъдебно уреждане на спорове.
 4.2. Преди каквато и да било съдебна процедура се търси уреждане на предполагаемото нарушение чрез процедура за извънсъдебно уреждане при условията, предвидени в параграфи 3.3—3.5. Тази процедура завършва не по-късно от три работни дни след датата на началото на отклоняването.
 4.3. Преди процедурата за извънсъдебно уреждане и в срок от 48 часа след датата на началото на отклоняването, Европейският съюз получава от Мавритания цялата подробна информация за фактите, свързани с нарушението, и за евентуалните последствия.
 4.4. Ако процедурата за извънсъдебно уреждане не доведе до уреждане на нарушението, Министерството без забавяне предава делото на прокурора на Републиката. В случай на съдебно решение, което води до плащане на глоба, плащането се извършва съгласно параграф 3.6.
 4.5. В съответствие с разпоредбите на действащото законодателство, корабособственикът внася банкова гаранция, определена от компетентния орган или компетентния съд в срок от 72 часа, считано от края на процедурата за извънсъдебно уреждане, като се отчитат разходите за инспекцията, както и размерът


text:
на глобите и компенсациите, дължими от извършилите на нарушението. Банковата гаранция не може да бъде възстановена преди края на съдебното производство. Тя се освобождава, ако съдебното производство завърши с оправдателна присъда. Аналогично, в случай на съдебно решение, което води до плащането на глоба, по-ниска от внесената гаранция, разликата се освобождава от компетентния мавритански орган.
 4.6. Корабът се освобождава:
 а)
 веднага след изпълнение на задълженията, произтичащи от процедурата за извънсъдебно уреждане; или
 б)
 веднага след като посочената в параграф 4.5 по-горе банкова гаранция е внесена и приета от Министерството в очакване на приключването на съдебното производство. Като валидно доказателство за платена глоба или гаранция може да послужи квитанция, издадена от Министерството на финансите или, през почивните дни — SWIFT, заверен от Централната банка на Мавритания.
 5. Обмен на информация относно проверки и нарушения
 Двете страни се ангажират да подобряват процедурите, необходими за непрекъснатия диалог във връзка с дейностите по проверките, неприключилите преписки за нарушения, резултатите от процедурите за извънсъдебно и съдебно уреждане и относно всички трудности, свързани с извършването на проверките и проследяването на преписките за нарушения.
 ГЛАВА VIII
 СИСТЕМА ЗА СПЪТНИКОВО НАБЛЮДЕНИЕ (VMS)
 Спътниковото проследяване на кораби на Европейския съюз се осъществява чрез двукратно предаване на основата на триангулачна система, както следва:
 1)
 кораб на ЕС — ЦМР на държавата на знамето — ЦМР на Мавритания
 2)
 кораб на ЕС — ЦМР на Мавритания — ЦМР на държава на знамето
 В случай на трудности при прилагането на триангулачната система двете страни в рамите на съвместния комитет приемат необходимите мерки за преодоляването на тези трудности.
 1. Съобщения за местоположението на корабите — система VMS
 Когато са в риболовната зона на Мавритания, корабите на Европейския съюз с разрешение за риболов трябва да са оборудвани със система за спътниково наблюдение (Vessel Monitoring System — VMS), която осигурява автоматичното и непрекъснато предаване на местоположението им до центъра за мониторинг на рибарството (ЦМР) на държавата им на знамето на всеки час.
 2. Условия на предаването
 2.1. Всяко съобщение за местоположението трябва да съдържа следната информация:
 а)
 идентификацията на кораба;
 б)
 последното географско местоположение на кораба (географска дължина и ширина) с допустимо отклонение не повече от 500 m и доверителен интервал от 99 %;
 в)
 датата и часа на отчитане на местоположението;
 г)
 скоростта и курса на кораба;
 д)
 трябва да е оформено по образеца от допълнение 9 към настоящото приложение.
 2.2. Първото отчетено местоположение след влизане в риболовната зона на Мавритания се обозначава с код „ENT“. Всички следващи местоположения се обозначават с код „POS“ с изключение на първото местоположение, отчетено след напускане на риболовната зона на Мавритания, което се обозначава с код „EXI“.
 2.3. ЦМР на държавата на знамето и ЦМР на Мавритания осигуряват автоматичната обработка и когато е целесъобразно, електронното предаване на съобщенията за местоположението. Съобщенията за местоположението трябва да се записват по защитен начин и да се съхраняват в продължение на три години.
 3. Предаване от кораба в случай на повреда на системата VMS
 3.1. Във всеки един момент капитанът трябва да е сигурен, че системата VMS на неговия кораб е напълно функционална


text:
и че съобщенията за местоположението се предават правилно на ЦМР на държавата на знамето.
 3.2. При техническа неизправност или повреда, засягаща монтирания на борда на риболовния кораб уред за непрекъснато следене чрез спътник, капитанът на кораба своевременно изпраща по електронната поща, радиото или факса информацията, предвидена в параграф 2.1, до ЦМР на държавата на знамето. При такива обстоятелства е необходимо изпращане на доклад за географското местоположение на всеки 4 часа. ЦМР на държавата на знамето изпраща незабавно тези съобщения на ЦМР на Мавритания.
 3.3. В случай на повреда или нефункционалност на системата VMS на борда на кораба капитанът и/или корабособственикът осигуряват поправката или замяната на системата VMS в срок от 5 дни. След този срок, въпросният кораб трябва да напусне риболовната зона на Мавритания или да влезе в мавританско пристанище. Ако в рамките на този срок от 5 дни корабът влезе в мавританско пристанище, той не може да възобнови риболовните си дейности в риболовната зона на Мавритания, ако системата му VMS не е напълно функционална, освен ако е получил разрешение от Мавритания. В случай на сериозен технически проблем, изискващ допълнително време, след искане на капитана може да бъде предоставена дерогация от най-много 15 дни.
 3.4. Риболовен кораб не може да напусне пристанище след техническа неизправност на системата му VMS, освен ако:
 —
 системата му VMS отново е функционална по начин, който удовлетворява държавата на знамето, или
 —
 ако получи разрешение от държавата на знамето. В последния случай държавата на знамето уведомява Мавритания за решението си преди корабът да отплава.
 4. Защитено предаване на съобщения за местоположението между ЦМР на държавата на знамето и на Мавритания
 4.1. ЦМР на държавата на знамето предава автоматично и без забавяне съобщенията за местоположението на засегнатите кораби до ЦМР на Мавритания. ЦМР на държавата на знамето и ЦМР на Мавритания си разменят своите електронни адреси за връзка. Те без забавяне се уведомяват за всяка промяна на тези адреси.
 4.2. Предаването на съобщенията за местоположението между ЦМР на държавата на знамето и на Мавритания се извършва по електронен път чрез система за защитени комуникации.
 4.3. ЦМР на Мавритания без забавяне информира по електронен път ЦМР на държавата на знамето и Европейския съюз за всяко прекъсване в получаването на последователни съобщения за местоположението на кораб с разрешение за риболов, при положение че корабът не е уведомил за напускането си на риболовната зона на Мавритания.
 5. Неизправност в комуникационната система
 5.1. Мавритания осигурява съвместимостта на своето електронно оборудване с това на ЦМР на държавата на знамето. Тя без забавяне уведомява Европейския съюз за всяка неизправност при предаването и получаването на съобщенията за местоположението с оглед намирането на техническо решение в най-кратки срокове. Съвместният комитет се сезира за евентуалните спорове.
 5.2. Капитанът ще се счита за отговорен за всяко доказано манипулиране на системата VMS на кораба, целящо нарушаване на функционирането ѝ или подправяне на съобщенията за местоположението. Всяко нарушение ще бъде обект на санкциите, предвидени в настоящия протокол.
 6. Преразглеждане на интервала между съобщенията за местоположението
 6.1. Въз основа на данни, които може да доказват нарушение, Мавритания може да


text:
поиска от ЦМР на държавата на знамето, с копие до Европейския съюз, намаляване на интервала между съобщенията за местоположението на даден кораб на тридесет минути за определен период на разследване. Доказателствата трябва да бъдат предадени от Мавритания на ЦМР на държавата на знамето и на Европейския съюз. ЦМР на държавата на знамето изпраща без забавяне на Мавритания съобщенията за местоположението съгласно новия интервал.
 6.2. В края на определения период на разследване Мавритания информира ЦМР на държавата на знамето и Европейския съюз за възможните последващи действия.
 ГЛАВА IX
 НАЕМАНЕ НА МАВРИТАНСКИ МОРЯЦИ
 1. Изискван брой мавритански риболовци на борда
 1.1. Собственикът на риболовния кораб наема мавритански риболовци за работа на борда на риболовния кораб на Европейския съюз като членове на екипажа за продължителността на риболовните дейности на кораба в риболовната зона на Мавритания.
 1.2. Министерството изготвя и поддържа в съответствие с международните стандарти списък, съдържащ достатъчен брой мавритански риболовци, подходящо обучени, освидетелствани, опитни и способни, от който собствениците на риболовни кораби на Европейския съюз са свободни да избират риболовците, които наемат на работа на борда на техните кораби в съответствие с параграф 1.1. Този списък се изпраща на корабособствениците, на Европейския съюз и на държавите-членки на знамето.
 1.3. Минималният брой мавритански риболовци, които да бъдат наети на борда по силата на параграфи 1.1 и 1.2, е следният:
 а)
 за сейнерите за улов на риба тон, по един на кораб;
 б)
 за корабите за улов на риба тон с въдици, по трима на кораб;
 в)
 за корабите за улов на скариди и дънни видове, 60 % от екипажа, закръглено на по-малкото число, като офицерите не са включени в този брой;
 г)
 за всички траулери, извършващи пелагичен риболов, 60 % от персонала, зает в производство (производствен цех, опаковане и замразяване), както е посочен в плана за екипажа на плавателния съд, надлежно заверен от компетентния орган на държавата на знамето.
 1.4. Ако собственикът на риболовния кораб наеме мавритански стажант-офицери, броят им се приспада от минималния брой мавритански риболовци, изискван съгласно параграф 1.3.
 1.5. На собственика на риболовен кораб, посочен в параграф 1.3, буква г), е разрешено да използва изисквания брой мавритански риболовци по система на ротация на борда/на сушата, която е документирана и планирана, и която му позволява да управлява риболовния си кораб отговорно и ефективно, при спазване на мерките, приети от държавата на знамето по силата на националното ѝ законодателство и в съответствие с правото на ЕС.
 1.6. Капитанът поддържа регистър на риболовците, които работят на борда на неговия кораб, като изготвя списък на екипажа, надлежно подписан от капитана или друго лице, упълномощено от капитана. Списъкът на екипажа се актуализира редовно и включва подробни данни за всеки риболовец, най-малко за:
 а)
 ранга или длъжността;
 б)
 националността;
 в)
 датата и мястото на раждане;
 г)
 вида и номера на документа за самоличност.
 1.7. Проверката на спазването на изискванията, посочена в параграф 1, се отнася за списъка на екипажа на риболовния кораб на Европейския съюз в момента на инспекцията, както е изготвен и подписан от капитана или друго лице, упълномощено от капитана.
 2. Условия за достъп


text:
на мавритански риболовци до риболовните кораби на Европейския съюз
 2.1. Министерството гарантира, че списъкът по параграф 1.2 включва подробните данни за всеки рибар, включващи най-малко неговото име и фамилия, датата и мястото на раждане, неговите квалификации и документите, свързани с неговия статут на риболовец и неговия опит.
 2.2. Министерството гарантира, че всеки риболовец, включен в списъка по параграф 1.2 отговаря на следните минимални изисквания: риболовецът
 а)
 е запознат с основните правила за безопасност на един от следните работни езици: френски, испански или английски;
 б)
 притежава валиден мавритански паспорт;
 в)
 притежава валидна мавританска моряшка книжка или еквивалентен документ;
 г)
 титуляр е и притежава валиден сертификат, удостоверяващ, че е преминал през основно обучение по безопасността на море за персонала на риболовните кораби в съответствие с действащите международни стандарти;
 д)
 притежава валидно медицинско свидетелство, удостоверяващо годността му да изпълнява функция на борда на риболовните кораби, че не е заразно болен и не представлява заплаха за безопасността и здравето на други лица на борда; медицинският преглед трябва да бъде извършен в съответствие с действащите международни стандарти и трябва да включва рентгенов преглед за туберкулоза;
 е)
 притежава документ, който може да е включен в книжката или документа, посочени в параграф 2.2, буква в) и който подробно описва придобитите от него умения, а за всеки риболовен кораб, на който е работил, името на кораба, неговия вид, ранга или длъжността му на борда и продължителността на службата му на борда;
 ж)
 притежава оригинал на трудов договор като риболовец, надлежно подписан;
 з)
 притежава всички други документи, изисквани от държавата на знамето на риболовния кораб или собственика на риболовния кораб.
 2.3. Всички документи, посочени в параграф 2.2, букви в)—з), трябва да са издадени на официалния език или езици на Ислямска република Мавритания или на издаващата държава и да са придружени от превод на английски език.
 2.4. В съответствие с действащите международни стандарти документите, посочени в параграф 2.2, букви в)—з), ще се считат за валидни, само ако отговарят напълно на разпоредбите на параграф 2.3, надлежно са подписани, не са изтекли в момента на вземането на борда, и ако държавата на знамето на риболовния кораб гарантира, че обучението или изпитът, за които документът е бил издаден, отговарят напълно на изискванията на държавата на знамето.
 За тази цел Мавритания оправомощава длъжностните лица, определени от държавата на знамето, да извършват на нейна територия необходимите оценки и одити. В съответствие с принципа на лоялното сътрудничество, държавите-членки на Европейския съюз си сътрудничат при изпълнението на задачите, произтичащи от настоящия параграф, с цел да се намали административната тежест за Ислямска република Мавритания.
 2.5. За целите на контрола мавританските риболовци представят на капитана, при поискване, документите, посочени в параграф 2.2. Капитанът има право да запази копия от горепосочените документи за административни цели.
 2.6. Собственикът на риболовния кораб или капитанът, действащ от името на корабособственика, има право от откаже даването на разрешение за вземането на борда на неговия риболовен кораб на ЕС на мавритански риболовец, ако той не отговаря на изискванията, определени в параграфи 2.2—2.4.
 3. Основни принципи и права на работното място
 3.1. Мавританските рибари, работещи на


text:
борда на риболовните кораби на Европейския съюз, техните началници и собствениците на съответните риболовни кораби се третират в съответствие с приложимото законодателство за изпълнението на осемте основни конвенции на Международната организация на труда (МОТ), които съгласно декларацията на МОТ от 1998 г. относно основните принципи и права на работното място, трябва да бъдат насърчавани и изпълнявани от нейните членове. Тези конвенции се отнасят до свободата на сдружаване и ефективното признаване на правото на колективно договаряне, премахването на всякаква форма на принудителен или задължителен труд, ефективното премахване на детския труд и премахването на дискриминацията в областта на заетостта и упражняването на професия.
 3.2. Мавританските моряци, наети на борда на риболовни кораби на ЕС, се ползват със защитата на писмен трудов договор, изготвен в съответствие с правото и приложимите колективни споразумения и включващ подробно условията за труд и живот на борда.
 4. Временно разрешение за по-малък брой мавритански риболовци на борда
 4.1. Риболовните кораби на Европейския съюз имат право да излязат в морето с по-малко мавритански риболовци, отколкото е изискваният минимален брой, посочен в параграф 1, веднага след като уведомят компетентните органи на пристанището на вземане на борда, когато:
 а)
 списъкът, посочен в параграф 1.2, не е предоставен на корабособственика или на неговия представител от компетентния орган на Мавритания при наемането на моряци;
 б)
 няма достатъчен брой мавритански риболовци, които са подходящо обучени, освидетелствани, опитни и способни, включени в списъка, посочен в параграф 1.2;
 в)
 на един или няколко мавритански риболовци, пристигнали навреме за кораба, е отказано разрешение да бъдат взети на борда от собственика на риболовния кораб или от капитана, действащ от негово име, в съответствие с параграф 2.6;
 г)
 един или няколко мавритански риболовци, които са наети на борда на риболовния кораб, не са се явили за обявеното отплаване на кораба. Компетентният орган на пристанището на вземането на борда незабавно уведомява бреговата охрана на Мавритания и Регионалната морска дирекция, и без забавяне изпраща екземпляр от това уведомление на собственика на риболовния кораб или на агента, действащ от негово име.
 4.2. Ако мавритански риболовец, взет на борда на риболовен кораб на Европейския съюз, трябва да бъде свален на сушата, докато корабът се намира в риболовната зона на Мавритания, поради една или повече причини, които му дават право да бъде репатриран, корабът може да продължи или възобнови риболовния си рейс, без да замества въпросния риболовец с нов мавритански риболовец.
 4.3. За целите на прилагането на параграфи 4.1—4.2 мавританските рибари, останали на сушата в рамките на документираната и планирана система на ротация на борда/на сушата, посочена в параграф 1.6, се считат за намиращи се на борда, при условие че подписани екземпляри на трудовия им договор за риболовци се намират на борда на кораба.
 5. Санкции и глоби, налагани в други случаи на неспазване на изисквания брой мавритански риболовци на борда
 5.1. Ако собственикът на риболовен кораб не вземе на борда необходимия брой мавритански риболовци в съответствие с параграф 1 по причини, различни от посочените в параграф 4, собственикът на риболовния кораб е длъжен да заплати фиксирана глоба от 20 EUR за липсващ мавритански


text:
риболовец, на прекаран риболовен ден в риболовната зона на Мавритания без необходимия брой мавритански риболовци на борда.
 5.2. Министерството изпраща на собственика на риболовния кораб фактура за глобата, наложена по силата на параграф 5.1, като сумата е на база брой действителни риболовни дни, а не продължителност на лицензията.
 5.3. Собственикът на риболовния кораб или агента, действащ от негово име, плаща фактурата, посочена в параграф 5.2, в срок от три месеца след установяване на нарушението, посочено в параграф 5.1, или на по-късна дата, ако във фактурата е посочена такава дата. Дължимата сума се плаща по сметката, посочена в глава I „Общи разпоредби“ на настоящото приложение.
 5.4. Повтарящо се нарушение, посочено в параграф 5.1, води до автоматичното временно прекратяване на лицензията за риболов на кораба, докато на борда не бъде постигнат необходимият брой мавритански риболовци.
 5.5. Сумите, изплатени по силата на параграф 5.1, се използват за обучението само на мавритански риболовци, записани в Националното училище по морско дело и рибарство (Ecole nationale d'enseignement maritime et des pêches).
 6. Информация, която се предоставя на Министерството
 6.1. Всяка държава на знамето, която е членка на Европейския съюз, изпраща на Министерството името на своя компетентен орган, посочен в параграф 2.4., от списък, съставен и поддържан от Европейския съюз.
 6.2. Вземайки предвид параграф 2.2, букви г) и з), държавата на знамето надлежно уведомява Министерството посредством Европейския съюз за своите изисквания за допълнителни документи, които се изискват от риболовците, взети или наети на борда на кораби, плаващи под нейно знаме.
 6.3. Собственикът на риболовния кораб или агентът, действащ от негово име, уведомяват Министерството за броя взети за работа на борда мавритански риболовци посредством списъка на екипажа, посочен в параграф 1.7.
 6.4. При получаването на информацията, посочена в параграф 6.3, Министерството издава на собственика на кораба или на агента, действащ от негово име, подписана разписка.
 6.5. Собственикът на риболовния кораб или агентът, действащ от негово име, изпраща копие от трудовия договор на риболовеца направо на Министерството в срок от два месеца след подписването му.
 6.6. При получаването на копието на посочения в параграф 6.5 трудов договор на риболовеца, Министерството издава на собственика на кораба или на агента, действащ от негово име, подписана разписка.
 6.7. В случай на трудности при изпълнението на разпоредбите от настоящата глава двете страни провеждат консултации помежду си, включително в рамките на съвместния комитет, за да обменят всякаква полезна информация относно изпълнението и да намерят най-подходящите решения за справяне с тези трудности.
 ГЛАВА X
 НАУЧНИ НАБЛЮДАТЕЛИ
 1. На борда на корабите на Европейския съюз е установена система за научно наблюдение.
 2. За всяка риболовна категория двете страни определят най-малко два плавателни съда годишно, които да вземат на борда мавритански научен наблюдател, с изключение на сейнерите за улов на риба тон, за които вземането на борда става по искане на Министерството. При всички случаи, даден кораб взема само един наблюдател.
 3. Времето, което научният наблюдател престоява на борда, е един рейс. Въпреки това, по изрично настояване на двете страни, неговият престой може да бъде продължен до няколко рейса, в зависимост от средната продължителност на предвидените рейсове


text:
на съответния кораб.
 4. Министерството информира Европейския съюз за имената на определените научни наблюдатели, снабдени с необходимите документи, най-малко седем работни дни преди предвидената дата на вземането на борда.
 5. Всички разходи, свързани с дейността на научните наблюдатели, включително заплати, хонорари, обезщетения, са за сметка на Министерството.
 6. Министерството предприема всичко необходимо за вземането на борда и слизането на научния наблюдател.
 7. Условията за живот на борда на научния наблюдател са като тези на корабните офицери.
 8. Научният наблюдател разполага с всички улеснения, необходими за изпълнението на функциите му. Капитанът на кораба следва да му даде достъп до средствата за свръзка, необходими за изпълнението на неговите задължения, до документите, които се отнасят пряко до риболовните дейности на кораба, т.е. до риболовния дневник, до допълнителния риболовен дневник и до навигационния дневник, както и до тези части на кораба, необходими за улесняване на изпълнението на неговите задачи по наблюдението.
 9. Научният наблюдател е длъжен да се представи на капитана на определения кораб един ден преди датата, определена за вземането му на борда. В случай че научният наблюдател не се яви, капитанът на кораба уведомява Министерството и Европейския съюз. В такъв случай корабът има право да напусне пристанището. При все това, Министерството може без забавяне и на свои разноски да пристъпи към изпращане на нов научен наблюдател, без да се нарушава риболовната дейност на кораба.
 10. Научният наблюдателят трябва да притежава:
 —
 професионална квалификация,
 —
 достатъчен опит в областта на рибарството и задълбочено познаване на разпоредбите на настоящия протокол.
 11. Научният наблюдател следи за спазване на разпоредбите на настоящия протокол от корабите на Европейския съюз, които работят в риболовната зона на Мавритания.
 Той изготвя доклад за това, и по-специално:
 —
 наблюдава риболовните дейности на корабите,
 —
 определя местоположението на корабите, извършващи риболовна дейност,
 —
 взема биологични проби в рамките на научни програми,
 —
 води бележки за използваните риболовни съоръжения и размера на окото на мрежите.
 12. Всички задачи на научния наблюдател се ограничават до риболовните и свързаните дейности, уредени с настоящия протокол.
 13. Научният наблюдател:
 —
 предприема всички необходими мерки, за да може неговото вземане и присъствие на борда да не прекъсват или нарушават риболовните дейности;
 —
 използва одобрени уреди и процедури за измерване на окото на мрежите, използвани в рамките на настоящия протокол,
 —
 пази имуществото и оборудването, които се намират на борда, както и поверителността на всички документи, които принадлежат на съответния кораб.
 14. Накрая на периода на наблюдение и преди да напусне кораба, научният наблюдател изготвя доклад за дейността си по образец, включен в допълнение 11 към настоящото приложение. Той го подписва в присъствието на капитана, който може да добави или да поиска да бъдат добавени всички бележки, които счита за полезни, и ги подписва. При слизането си от борда, научният наблюдател връчва копие от доклада на капитана, а също и на Министерството и на Европейския съюз.
 ГЛАВА XI
 РЕД И УСЛОВИЯ ЗА ОСЪЩЕСТВЯВАНЕ НА ЕКСПЕРИМЕНТАЛЕН РИБОЛОВ
 1. Двете страни решават съвместно i) кои европейски оператори ще извършват експериментален риболов, ii) кой е най-благоприятният период за този риболов и iii)


text:
какви са приложимите условия. Министерството изпраща всички налични научни данни, както и други изходни данни, с цел улесняване на проучвателната работа на корабите. Двете страни се договарят относно научния протокол, който да бъде прилаган в подкрепа на експерименталния риболов и който ще бъде предаден на съответните оператори.
 2. Секторът на рибарството в Мавритания също участва активно (координиране и диалог по условията за извършването на експерименталния риболов).
 3. Продължителността на кампаниите е най-много шест месеца и най-малко три месеца, освен ако страните се споразумеят за друго.
 4. Европейският съюз изпраща на Мавритания заявленията за лицензии за експериментален риболов. Той ги снабдява с техническо досие, което включва:
 а)
 техническите характеристики на кораба,
 б)
 професионалната квалификация на корабните офицери за съответното рибно стопанство,
 в)
 предложението за техническите параметри на кампанията (продължителност, риболовни уреди, райони за проучване и др.);
 г)
 начина на финансиране.
 5. Ако е необходимо, Министерството организира диалог с Европейския съюз и евентуално със засегнатите корабособственици относно техническите и финансовите аспекти.
 6. Преди да започнат кампанията за експериментален риболов корабите на Европейския съюз влизат в мавританско пристанище, за бъдат инспектирани съгласно параграф 6 от глава II на настоящото приложение.
 7. Преди началото на кампанията корабособствениците представят на Мавритания и на Европейския съюз следното:
 а)
 декларация за улова, който вече е на борда,
 б)
 техническите характеристики на риболовното съоръжение, което ще се използва през кампанията,
 в)
 декларация, че ще спазват мавританското законодателство в областта на рибарството.
 8. По време на кампанията за експериментален риболов, съответните корабособственици:
 а)
 изпращат на Министерството и на Европейския съюз ежеседмичен доклад относно улова по дни и изтегляния, като посочват техническите параметри на кампанията (местоположение, дълбочина, дата и час, улов и други бележки или коментари),
 б)
 чрез VMS съобщават местоположението, скоростта и курса на кораба,
 в)
 осигуряват присъствието на борда на научен наблюдател или на такъв, избран от мавританските власти. Ролята на наблюдателя е да събира научна информация за улова, както и да взема проби от него. Наблюдателят се третира по същия начин като корабен офицер, като корабособственикът поема издръжката му за престоя му на борда. Решението относно времето, прекарано от наблюдателя на борда, продължителността на неговия престой и пристанището на вземане на борда и слизане се определя по взаимно съгласие с мавританските власти. Ако страните не решат друго, корабът не е длъжен да влиза в пристанище повече от един път на два месеца,
 г)
 представят своя кораб за инспекция, преди напускането му на риболовната зона на Мавритания, ако това бъде поискано от мавританските власти,
 д)
 спазват законодателството на Мавритания в областта на рибарството.
 9. Уловът, включително приловът, от кампания за експериментален риболов, остават притежание на корабособственика, при условие че са спазени съответните разпоредби, приети от съвместния комитет, и разпоредбите на научния протокол.
 10. Министерството определя лице за контакт, което се занимава с възникналите непредвидени проблеми, които могат да попречат на експерименталния риболов.
 Допълнения
 1.
 Технически фишове
 2.
 Граници на риболовната зона на Мавритания
 3.
 Попълнен формуляр-заявление за лицензия за риболов
 4.
 Риболовен дневник на Ислямска република Мавритания
 5.
 Бордови дневник на IССАТ за риба тон
 6.
 Декларация за


text:
разтоварване и трансбордиране
 7.
 Действащото законодателство относно минималните размери на улова, задържан на борда
 8.
 Списък на коефициентите на преобразуване
 9.
 Предаване на съобщенията VMS на Мавритания
 10.
 Протокол ERS
 11.
 Доклад на научния наблюдател
 12.
 Данните за връзка на компетентните органи на Европейския съюз и Мавритания
 13.
 Образец на тримесечните декларации за улова
 Допълнение 1
 ТЕХНИЧЕСКИ ФИШОВЕ
 РИБОЛОВНА КАТЕГОРИЯ 1:
 КОРАБИ ЗА УЛОВ НА РАКООБРАЗНИ, С ИЗКЛЮЧЕНИЕ НА ЛАНГУСТА И РАК
 1. Риболовна зона
 Риболовът се разрешава на запад от линията, определена както следва:
 а)
 Северно от паралел 19° 00,00 с.ш., линията, съединяваща следните точки:
 20° 46,30 с.ш.
 20° 40,00 с.ш.
 20° 10,12 с.ш.
 19° 35,24 с.ш.
 19° 19,12 с.ш.
 19° 19,12 с.ш.
 19° 00,00 с.ш.
 17° 03,00 з.д.
 17° 08,30 з.д.
 17° 16,12 з.д.
 16° 51,00 з.д.
 16° 45,36 з.д.
 16° 41,24 з.д.
 16° 22,00 з.д.
 б)
 Южно от паралел 19° 00,00 с.ш. до паралел 17° 50,00 с.ш. на 9 морски мили от линията на най-големия отлив.
 в)
 Южно от паралел 17° 50,00 с.ш. на 6 морски мили от линията на най-големия отлив.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 —
 Дънен трал за скариди, включително такъв, снабден с верига за скариди и с всякакво друго селективно устройство.
 Веригата за скариди е неразделна част от оборудването на траулерите за скариди, снабдени със странични мачти. Тя се състои от една цяла верига с брънки с максимален диаметър 12 mm и е окачена между тралните платна пред футропа.
 —
 Задължителното използване на селективни съоръжения е обект на решение на съвместния комитет въз основа на съвместна научна, техническа и икономическа оценка.
 —
 Забранено е дублирането на тралната торба.
 —
 Забранено е дублирането на влакната на тралната торба.
 —
 Защитните престилки са разрешени.
 3. Минимално разрешено око на мрежата
 50 mm
 4. Минимален размер
 За дълбоководните скариди минималният размер се измерва от върха на рострума до края на опашката. Върхът на рострума представлява продължение на карапакса, който се намира в предната централна част на главогръда.
 —
 Дълбоководни скариди: розова скарида или гамба (Parapeneus longirostrus) 06 cm
 —
 Крайбрежни скариди: бяла скарида или лангостино (Penaeus notialis) и сива скарида (Penaeus kerathurus) 200 бр./kg
 Съвместният комитет може да определи минимален размер за видовете, които не са посочени по-горе.
 5. Прилов
 Разрешен
 Забранен
 —
 15 % риба, от които 2 % за таксата в натура
 —
 10 % раци
 —
 8 % главоноги
 Лангусти
 Съвместният комитет може да определи количеството на прилова за видовете, които не са посочени по-горе.
 6. Риболовни възможности/Такси
 Период
 Година
 Общ допустим улов (в тонове)
 5 000
 Такса
 400 EUR/t
 Таксата се изчислява за всеки период от два месеца, през който на кораба е разрешено да извършва риболов, като се взема предвид количеството на улова през този период.
 Лицензията се издава след като бъдат платени авансово 1 000 EUR от кораба, които се приспадат от общата сума на таксата. Авансовото плащане се извършва в началото на всеки период от два месеца, през който


text:
на кораба е разрешено да извършва риболов.
 Броят на корабите, които могат едновременно да имат разрешение, е ограничен на 25:
 7. Период на естествено възстановяване
 При необходимост, въз основа на най-добрите налични научни препоръки могат да бъдат определени периоди на биологични паузи. Всяка промяна в периода на биологично възстановяване на базата на научно становище се съобщава без забавяне на Европейския съюз.
 8. Бележки
 Таксите са определени за целия срок на прилагане на протокола.
 РИБОЛОВНА КАТЕГОРИЯ 2:
 ТРАУЛЕРИ (НЕХЛАДИЛНИ) И КОРАБИ ЗА РИБОЛОВ С ДЪННА ПАРАГАДА НА ЧЕРНА МЕРЛУЗА
 1. Риболовна зона
 а)
 Северно от паралел 19° 15′ 60 с.ш.: западно от линията, съединяваща следните точки:
 20° 46,30 с.ш.
 20° 36,00 с.ш.
 20° 36,00 с.ш.
 20° 03,00 з.д.
 19° 45,70 с.ш.
 19° 29,00 с.ш.
 19° 15,60 с.ш.
 19° 15,60 с.ш.
 17° 03,00 з.д.
 17° 11,00 з.д.
 17° 36,00 з.д.
 17° 36,00 з.д.
 17° 03,00 з.д.
 16° 51,50 з.д.
 16° 51,50 з.д.
 16° 49,60 з.д.
 б)
 Южно от паралел 19° 15,60 с.ш. до паралел 17° 50,00 с.ш.: западно от линията на 18 морски мили от линията на най-големия отлив.
 в)
 Южно от паралел 17° 50,00 с.ш.: западно от линията на 12 морски мили от линията на най-големия отлив.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 —
 Дънна парагада.
 —
 Дънен трал за мерлуза.
 —
 Забранено е дублирането на тралната торба.
 —
 Забранено е дублирането на влакната на тралната торба.
 3. Минимално разрешено око на мрежата
 70 mm (трал)
 4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина) (вж. допълнение 7).
 Съвместният комитет може да определи минимален размер за видовете, които не са посочени по-горе.
 5. Прилов
 Разрешен
 Забранен
 Траулери: 25 % риба
 Кораби с парагади: 50 % риба
 Главоноги и ракообразни
 Съвместният комитет може да определи количеството на прилова за видовете, които не са посочени по-горе.
 6. Риболовни възможности/Такси
 Период
 Година
 Общ допустим улов (в тонове)
 6 000
 Такса
 90 EUR/t
 Таксата се изчислява за период от всеки три месеца, през който на кораба е разрешено да извършва риболов, като се взема предвид количеството на улова през този период.
 Лицензията се издава след като бъдат платени авансово 1 000 EUR от кораба, които се приспадат от общата сума на таксата. Авансовото плащане се извършва в началото на всеки период от три месеца, през който на кораба е разрешено да извършва риболов.
 Броят на корабите, които могат едновременно да имат разрешение, е ограничен на 6.
 7. Период на естествено възстановяване
 При необходимост съвместният комитет определя период за биологично възстановяване въз основа на научно становище от Съвместния научен комитет.
 8. Бележки
 Таксите са определени за целия срок на прилагане на протокола.
 РИБОЛОВНА КАТЕГОРИЯ 3:
 РИБОЛОВНИ КОРАБИ ЗА УЛОВ НА ДЪННИ ВИДОВЕ, РАЗЛИЧНИ ОТ ЧЕРНА МЕРЛУЗА, ПОСРЕДСТВОМ РИБОЛОВНИ СЪОРЪЖЕНИЯ, РАЗЛИЧНИ ОТ ТРАЛОВЕ
 1. Риболовна зона
 а)
 Северно от паралел 19° 48,50 с.ш., отвъд линията на 3 морски мили от линията Cap Blanc —


text:
Cap Timiris;
 б)
 Южно от паралел 19° 48,50 с.ш. до паралел 19° 21,00 с.ш., западно от меридиан 16° 45,00 з.д.
 в)
 Южно от паралел 19° 21,00 с.ш., отвъд линията на 3 морски мили от линията на най-големия отлив
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 —
 Парагада
 —
 Фиксирани хрилни мрежи с максимална височина от 7 m и максимална дължина 100 m. Еднонишковата плетка от полиамидни влакна е забранена
 —
 Въдица от ръка
 —
 Кошове
 —
 Сейнер за улов на стръв
 3. Минимално разрешено око на мрежата
 —
 120 mm за хрилна мрежа
 —
 20 mm за мрежа за риболов на жива стръв
 4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина) (вж. допълнение 7).
 Съвместният комитет може въз основата на научни становища да определи минимален размер за видовете, които не са посочени по-горе.
 5. Прилов
 Разрешен
 Забранен
 10 % от общото количество на разрешения целеви вид или група видове (в живо тегло)
 Съвместният комитет може да определи количеството на прилова за видовете, които не са посочени по-горе.
 6. Риболовни възможности/Такси
 Период
 Година
 Общ допустим улов (в тонове)
 3 000
 Такса
 105 EUR/t
 Таксата се изчислява за период от всеки три месеца, през който на кораба е разрешено да извършва риболов, като се взема предвид количеството на улова през този период.
 Лицензията се издава след като бъдат платени авансово 1 000 EUR от кораба, които се приспадат от общата сума на таксата. Авансовото плащане се извършва в началото на всеки период от три месеца, през който на кораба е разрешено да извършва риболов.
 Броят на корабите, които имат разрешение и ловуват едновременно, е ограничен на 6.
 7. Период на естествено възстановяване
 При необходимост съвместният комитет определя период за биологично възстановяване въз основа на научно становище от Съвместния научен комитет.
 8. Бележки
 Таксите са определени за целия срок на прилагане на протокола.
 Сейнерът се използва само за улов на стръв за риболов с въдица или кошове.
 Използването на кошове е разрешено за най-много 7 кораба, тонажът на всеки от които трябва да е по-малък от 135 GT.
 РИБОЛОВНА КАТЕГОРИЯ 4:
 СЕЙНЕРИ ЗА УЛОВ НА РИБА ТОН
 1. Риболовна зона
 а)
 Северно от паралел 19° 21,00 с.ш.: западно от линията на 30 морски мили от линията Cap Blanc — Cap Timiris
 б)
 Южно от паралел 19° 21,00 с.ш.: западно от линията на 30 морски мили от линията на най-големия отлив.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 Гриб
 3. Минимално разрешено око на мрежата
 —
 4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина).
 Съвместният комитет може да определи минимален размер за видовете, които не са посочени в допълнение 7.
 5. Прилов
 Разрешен
 Забранен
 —
 Други видове, различни


text:
от целевия вид или група видове
 Съвместният комитет може да определи проценти на прилова за видовете, които не са посочени в бордовия дневник, приет от ICCAT.
 6. Риболовни възможности/Такси
 Референтен тонаж
 12 500 тона далекомигриращи видове и видове, свързани с тях
 Брой разрешени кораби
 25 сейнера за улов на риба тон
 Фиксирана годишна такса
 1 750 EUR на кораб за улов на риба тон със сейнер
 Част, изчислена върху улова
 60 EUR/t за първата и за втората година, 65 EUR/t за третата година, 70 EUR/t за четвъртата година
 7. Период на естествено възстановяване
 —
 8. Бележки
 Таксите са определени за целия срок на прилагане на протокола.
 РИБОЛОВНА КАТЕГОРИЯ 5:
 КОРАБИ ЗА УЛОВ НА РИБА ТОН С ВЪДИЦИ И КОРАБИ ЗА РИБОЛОВ С ПОВЪРХНОСТНА ПАРАГАДА
 1. Риболовна зона
 Кораби с повърхностна парагада
 а)
 Северно от паралел 19° 21,00 с.ш.: западно от линията на 30 морски мили от линията Cap Blanc — Cap Timiris
 б)
 Южно от паралел 19° 21,00 с.ш.: западно от линията на 30 морски мили от линията на най-големия отлив.
 Кораби за улов на риба тон с въдици
 а)
 Северно от паралел 19° 21,00 с.ш.: западно от линията на 15 морски мили от линията Cap Blanc — Cap Timiris
 б)
 Южно от паралел 19° 21,00 с.ш.: западно от линията на 12 морски мили от линията на най-големия отлив.
 Риболов с жива стръв
 а)
 Северно от паралел 19° 48,50 с.ш.: западно от линията на 3 морски мили от линията Cap Blanc — Cap Timiris
 б)
 Южно от паралел 19° 48,50 с.ш. до паралел 19° 21,00 с.ш.: западно от меридиан 16° 45,00 з.д.
 в)
 Южно от паралел 19° 21,00 с.ш.: западно от линията на 3 морски мили от линията на най-големия отлив.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 —
 Кораби за улов на риба тон с въдици: Въдица и трал (за риболова на жива стръв)
 —
 Кораби с повърхностна парагада: Повърхностна парагада
 3. Минимално разрешено око на мрежата
 16 mm (риболов на жива стръв)
 4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина) (вж. допълнение 7)
 Съвместният комитет може да определи минимален размер за видовете, които не са посочени в допълнение 7.
 5. Прилов
 Разрешен
 Забранен
 —
 Други видове, различни от целевия вид или група видове
 Съвместният комитет може да определи количеството на прилова за видовете, които не са посочени по-горе.
 6. Риболовни възможности/Такси
 Референтен тонаж
 7 500 тона далекомигриращи видове и видове, свързани с тях
 Брой разрешени кораби
 15 кораба за улов на риба тон с въдици или парагада
 Фиксирана годишна такса
 —
 2 500 EUR за кораби за улов на риба тон с въдици и
 —
 3 500 EUR за кораби с повърхностна парагада,
 Част, изчислена върху улова
 60 EUR/t за първата и за втората година, 65 EUR/t за третата година, 70 EUR/t за четвъртата година
 7. Период на естествено възстановяване
 —
 8. Бележки
 Таксите са


text:
определени за целия срок на прилагане на протокола.
 Риболов с жива стръв
 —
 Риболовът със стръв ще бъде ограничен до брой дни месечно, определен от съвместния комитет. Началото и краят на тази дейност трябва да бъдат съобщени на надзорния орган.
 —
 Двете страни се договарят за определянето на практическите условия, за да може тази категория да извършва риболов или да осигурява необходимата жива стръв за дейността на тези кораби. В случай че тези дейности се развиват в чувствителни зони или с неконвенционални средства за улов, условията се определят в съответствие с препоръките на IMROP и се съгласуват с бреговата охрана на Мавритания.
 Акули
 При спазване на препоръките на ICCAT и FAO в тази област, уловът на видовете гигантска акула (Cetorhinus maximus), бяла акула (Carcharodon carcharias), пясъчна тигрова акула (Carcharias taurus) и австралийска акула (Galeorhinus galeus) е забранен.
 При спазване на препоръките на ICCAT 04-10 и 05-05 относно опазването на акулите, улавяни като прилов в рибните стопанства, регулирани от ICCAT.
 РИБОЛОВНА КАТЕГОРИЯ 6:
 ХЛАДИЛНИ ПЕЛАГИЧНИ ТРАУЛЕРИ
 1. Риболовна зона
 Риболовът се разрешава на запад от линията, определена както следва:
 а)
 северно от паралел 19° 00,00 с.ш.: линията, съединяваща следните точки:
 20° 46,30 с.ш.
 20° 36,00 с.ш.
 20° 36,00 с.ш.
 20° 21,50 с.ш.
 20° 10,00 с.ш.
 20° 00,00 с.ш.
 19° 45,00 с.ш.
 19° 00,00 с.ш.
 19° 00,00 с.ш.
 17° 03,00 з.д.
 17° 11,00 з.д.
 17° 30,00 з.д.
 17° 30,00 з.д.
 17° 35,00 з.д.
 17° 30,00 з.д.
 17° 05,00 з.д.
 16° 34,50 з.д.
 16° 39,50 з.д.
 б)
 южно от паралел 19° 00,00 с.ш. до паралел 17° 30,00 с.ш., на 20 морски мили от линията на най-големия отлив.
 в)
 южно от паралел 17° 30,00 с.ш.: линията, съединяваща следните точки:
 17° 30,00 с.ш.
 17° 12,00 с.ш.
 16° 36,00 с.ш.
 16° 13,00 с.ш.
 16° 04,00 с.ш.
 16° 17,00 з.д.
 16° 23,00 з.д.
 16° 42,00 з.д.
 16° 40,00 з.д.
 16° 41,00 з.д.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 Пелагичен трал:
 Торбата на трала може да бъде подсилена с мрежа с минимални размери на окото 400 mm в разтегнато положение и с опасващи въжета, разположени най-малко на метър и половина (1,5 m) едно от друго с изключение на това, намиращо се в края на трала, което не може да се намира на по-малко от 2 m от прозореца на торбата. Подсилването или дублирането на торбата по какъвто и да е друг начин е забранено и с трала не трябва да се извършва целеви риболов на каквито и да е други видове, освен разрешените малки пелагични видове.
 3. Минимално разрешено око на мрежата
 40 mm
 4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина) (вж. допълнение 7).
 Съвместният комитет може да определи минимален размер за видовете, които не са посочени по-горе.
 5. Прилов
 Разрешен
 Забранен
 3 % от общото количество на разрешения целеви вид или група видове (в живо тегло)
 Ракообразни или главоноги с изключение на


text:
калмари
 Съвместният комитет може да определи количество на прилова за видовете, които не са посочени в допълнение 7.
 6. Риболовни възможности/Такси
 Период
 Година
 Общ допустим улов (в тонове)
 225 000 тона, с допустимо превишение от 10 % без това да се отразява върху финансовото участие, плащано от Европейския съюз за достъпа
 Такса
 123 EUR/t
 Таксата се изчислява за период от всеки три месеца, през който на кораба е разрешено да извършва риболов, като се взема предвид количеството на улова през този период.
 Лицензията се издава след като бъдат платени авансово 5 000 EUR от кораба, които се приспадат от общата сума на таксата. Авансовото плащане се извършва в началото на всеки период от три месеца, през който на кораба е разрешено да извършва риболов.
 Броят на корабите, които могат едновременно да имат разрешение, е ограничен на 19:
 7. Период на естествено възстановяване
 В съвместния комитет двете страни могат да се договорят за период на спиране на риболова за биологично възстановяване въз основа на научно становище на Съвместния научен комитет
 8. Бележки
 Таксите са определени за целия срок на прилагане на протокола.
 Коефициентите на преобразуване за малките пелагични видове са определени в допълнение 8.
 Неизползваните възможности за риболов от категория 8 могат да бъдат използвани за най-много 2 лицензии на месец.
 РИБОЛОВНА КАТЕГОРИЯ 7:
 НЕХЛАДИЛНИ ПЕЛАГИЧНИ КОРАБИ
 1. Риболовна зона
 Риболовът се разрешава на запад от линията, определена както следва:
 а)
 северно от паралел 19° 00,00 с.ш.: линията, съединяваща следните точки:
 20° 46,30 с.ш.
 20° 36,00 с.ш.
 20° 36,00 с.ш.
 20° 21,50 с.ш.
 20° 10,00 с.ш.
 20° 00,00 с.ш.
 19° 45,00 с.ш.
 19° 00,00 с.ш.
 19° 00,00 с.ш.
 17° 03,00 з.д.
 17° 11,00 з.д.
 17° 30,00 з.д.
 17° 30,00 з.д.
 17° 35,00 з.д.
 17° 30,00 з.д.
 17° 05,00 з.д.
 16° 34,50 з.д.
 16° 39,50 з.д.
 б)
 южно от паралел 19° 00,00 с.ш. до паралел 17° 30,00 с.ш., на 20 морски мили от линията на най-големия отлив.
 в)
 южно от паралел 17° 30,00 N: линията, съединяваща следните точки:
 17° 30,00 с.ш.
 17° 12,00 с.ш.
 16° 36,00 с.ш.
 16° 13,00 с.ш.
 16° 04,00 с.ш.
 16° 17,00 з.д.
 16° 23,00 з.д.
 16° 42,00 з.д.
 16° 40,00 з.д.
 16° 41,00 з.д.
 За зоните, изчислени от линията на най-големия отлив, съвместният комитет може да замени линиите, ограничаващи зоните, със серия от географски координати.
 2. Разрешени риболовни съоръжения
 Пелагичен трал и сейнер, тип гъргър, за промишлен риболов.
 Торбата на трала може да бъде подсилена с мрежа с минимални размери на окото 400 mm в разтегнато положение и с опасващи въжета, разположени най-малко на метър и половина (1,5 m) едно от друго с изключение на това, намиращо се в края на трала, което не може да се намира на по-малко от 2 m от прозореца на торбата. Подсилването или дублирането на торбата по какъвто и да е друг начин е забранено и с трала не трябва да се извършва целеви риболов на каквито и да е други видове, освен разрешените малки пелагични видове.
 3. Минимално разрешено око на мрежата
 40 mm за траловете и 20 mm за сейнерите


text:
4. Минимален размер
 За рибите минималният размер се измерва от върха на най-издадената част на главата до края на опашната перка (обща дължина). (вж. допълнение 7).
 Съвместният комитет може да определи минимален размер за видовете, които не са посочени по-горе.
 5. Прилов
 Разрешен
 Забранен
 3 % от общото количество на разрешения целеви вид или група видове (в живо тегло)
 Ракообразни и главоноги, с изключение на калмари
 Съвместният комитет може да определи количеството на прилова за видовете, които не са посочени по-горе.
 6. Риболовни възможности/Такси
 Общ допустим улов (в тоновe)
 15 000 тона годишно
 Ако тези възможности за риболов бъдат използвани, те се приспадат от общия допустим улов, предвиден за категория 6.
 Период
 Година
 Такса
 123 EUR/t
 Таксата се изчислява за период от всеки три месеца, през който на кораба е разрешено да извършва риболов, като се взема предвид количеството на улова през този период.
 Лицензията се издава след като бъдат платени авансово 5 000 EUR, които се приспадат от общата сума на таксата. Авансовото плащане се извършва в началото на всеки период от три месеца, през който на кораба е разрешено да извършват риболовна дейност.
 Броят на корабите, които могат едновременно да имат разрешение, е ограничен на 2, което е еквивалентно на 2 тримесечни лицензии за хладилни траулери за пелагичен риболов от категория 6.
 7. Период на естествено възстановяване
 В съвместния комитет двете страни могат да се договорят за период на биологично възстановяване на базата на научни становища на Съвместния научен комитет
 8. Бележки
 Таксите са определени за целия срок на прилагане на протокола.
 Коефициентите на преобразуване за малките пелагични видове са определени в допълнение 8.
 РИБОЛОВНА КАТЕГОРИЯ 8:
 ГЛАВОНОГИ
 1. Риболовна зона
 p.m. (pro memoria)
 2. Разрешени риболовни съоръжения
 p.m. (pro memoria)
 3. Минимално разрешено око на мрежата
 p.m. (pro memoria)
 4. Прилов
 Разрешен
 Забранен
 p.m. (pro memoria)
 p.m. (pro memoria)
 5. Разрешен тонаж/Такси
 Период
 Година 1
 Година 2
 Количество на разрешения улов (в тонове)
 p.m. (pro memoria)
 p.m. (pro memoria)
 Такса
 p.m. (pro memoria)
 p.m. (pro memoria)
 6. Период на естествено възстановяване
 p.m. (pro memoria)
 7. Бележки
 p.m. (pro memoria)
 Допълнение 2
 ГРАНИЦИ НА РИБОЛОВНАТА ЗОНА НА МАВРИТАНИЯ
 Южна граница
 16° 04
 с.ш.
 19° 33,5
 з.д.
 Координати
 16° 17
 с.ш.
 19° 32,5
 з.д.
 Координати
 16° 28,5
 с.ш.
 19° 32,5
 з.д.
 Координати
 16° 38
 с.ш.
 19° 33,2
 з.д.
 Координати
 17° 00
 с.ш.
 19° 32,1
 з.д.
 Координати
 17° 06
 с.ш.
 19° 36,8
 з.д.
 Координати
 17° 26,8
 с.ш.
 19° 37,9
 з.д.
 Координати
 17° 31,9
 с.ш.
 19° 38
 з.д.
 Координати
 17° 44,1
 с.ш.
 19° 38
 з.д.
 Координати
 17° 53,3
 с.ш.
 19° 38
 з.д.
 Координати
 18° 02,5
 с.ш.
 19° 42,1
 з.д.
 Координати
 18° 07,8
 с.ш.
 19° 44,2
 з.д.
 Координати
 18° 13,4
 с.ш.
 19° 47
 з.д.
 Координати
 18° 18,8
 с.ш.
 19° 49
 з.д.
 Координати
 18° 24
 с.ш.
 19° 51,5
 з.д.
 Координати
 18° 28,8
 с.ш.
 19° 53,8
 з.д.
 Координати
 18° 34,9
 с.ш.
 19° 56
 з.д.
 Координати
 18° 44,2
 с.ш.
 20° 00
 з.д.
 Координати
 19° 00
 с.ш.
 19° 43
 з.д.
 Координати
 19° 23
 с.ш.
 20° 01
 з.д.
 Координати
 19° 30
 с.ш.
 20° 04
 з.д.
 Координати
 20°